ta' Fundatur tagħha il-Qaddej ta' Alla Mons. Dekan Ġużeppi de Piro. Huwa twieled fl-Imdina fit-2 ta' Novembru 1877 minn Alessandro u Ursola Agius, it-tnejn ta' nisel nobbli. Wara l-edukazzjoni primarja fid-dar tal-familja hu għadda għall-Liceo tal-Belt. Fl-1897 hu beda l-istudji biex jilħaq avukat imma dan il-kors ma spiċċahx għax fit-8 ta' Mejju 1898 waqt li kien qiegħed jagħmel is-supplika tal-Madonna ta' Pompei ra biċ-ċar li Alla riedu saċerdot. Dik is-sena stess hu mar Ruma fejn beda l-istudji tal- filosofija u t-teoloġija. Il-pjanijiet tiegħu kienu li jagħmel 10 snin jistudja imma ġara li nħakem mill-mard u kellu jitlob lill-Arċisqof ta' Malta Pietru Pace biex jordnah. Wara 4 snin li kien Ruma huwa ġie ordnat nhar il-15 ta' Marzu 1902 ġol-Bażilika ta' San Ġwann Lateran. Meta rritorna Malta avviċina xi saċerdoti u qalilhom bix- xewqa li jwaqqaf Soċjeta'. Imma kellha tiġi ġurnata tat-30 ta' Ġunju 1910 li f'dar ċkejkna qrib ħafna tal-Katidral tal-Imdina. Fost l-ewwel vokazzjonijiet insibu lil Dun Ġwann Vella li wara sar Viċi Parroku taż-Żejtun u rettur tal-Knisja tal-Ħniena. Iċ-ċentru pastorali f'Bir id-Deheb huwa ddedikat lilu u nsibu misraħ f'inħawi ta' Ħal Bajda b'ismu. Mons. De Piro kien ukoll għamel parti mill-Assemblea Nazzjonali fis-snin 1918 u 1921 u kien ukoll ħabrek biex tinkiseb il-paċi fis-7, 8 u 9 ta' Ġunju 1919. Mons. De Piro kien ta' għajnuna kbira lil Madre Ġużeppina Curmi fit-twaqqif ta' kongregazzjoni ta' sorijiet Missjunarji ta' Ġesu Nazzarenu u kemm fix-xiri ta' art ta' l-Istitut. Huwa sar Direttur ta' dan l-Istitut fis-sena 1922 u dam sas-sena tal-mewt. Kien ħa sehem f'inawgurazzjoni ta' l-Istitut u fl-ewwel quddiesa li saret ġo l-istitut fejn għamel diskors ta' l- okkażjoni nhar is-16 ta' Lulju 1930. De Piro miet nhar is-17 ta' Settembru 1933. Sena wara s-sorijiet ta' Ġesu Nazzarenu kienu ordnaw kwadru tiegħu għand iż-Żejtuni Ġużeppi Caruana (1899- 1964). Fi ħdan din is-Soċjeta' insibu wkoll vokazzjonijiet Żwieten bħal Dun Vincent Magro missjunarju fil-Peru li fost il-ħidmiet tiegħu huwa bena knisja lil Santa Katerina fir-raħal li jismu Rafael Belaunde fuq biċċa art ta' xi 2900 metru kwadru. Dan l-aħħar kellna lil Dun Hector Attard li ordna fl-1 ta' Settembru 2000. Huwa twieled fir-Rabat pero' trabba fiż-Żejtun. Mons. De Piro kien bniedem li ħabb il-pajjiż u dan għamlu bil-kontribut tiegħu f'kull qasam tas-Soċjeta' ta' żmienu u bħala wirt tiegħu ħallilna s-Soċjeta' Missjunara ta' San Pawl. p in is-sena s-Soċjeta' Missjunarja ta' San Pawl qiegħda tfakkar 100 Sena mill-Ordinazzjoni Saċerdotali e Marco Curmi u Cherpl Sammut e Omar Carabott u Victoria Isherwood Għaqda Mużikali Beland, Żejtun 2 Festa 2002